אח"י תנין (צוללת מסדרת דולפין AIP)

אח"י תנין היא צוללת משולבת הנעת חשמל-דיזל, הראשונה מהסדרה דולפין AIP של חיל הים הישראלי. היא והצוללות הנוספות מהסדרות דולפין ודולפין AIP נבנו בגרמניה במספנות HDW. אח"י תנין התחילה את שירותה בשנת 2014. אח"י תנין נחשבת לצוללת מהמתקדמות בעולם, והיא כלי המלחמה היקר ביותר של צה"ל. מערכות הסונאר וההגנה של הצוללת מתקדמות ומשופרות ביחס לשל קודמותיה. הצוללות מסדרת דולפין AIP יכולות לשאת טילי שיוט בעלי טווח של אלפי קילומטרים, וניתן לציידם בראשי קרב גרעיניים. אחד השיפורים המרכזיים הוא אלמנט טכנולוגי מתקדם שהוצב במרכז הצוללת – מערכת ה-AIP (Air Independent Propulsion), מערכות הנעה לצוללות ללא תלות באוויר חיצון, מערכת המבוססת בין היתר על טכנולוגיית תאי דלק המאפשרת למנוע המשולב דיזל-חשמל להשתמש בחמצן ללא צורך בצריכתו ממקור שמחוץ למים. שדרוג זה הצריך את הארכתה של הצוללת בכעשרה מטרים ומטרתו לאפשר שהייה ממושכת יותר בלב ים. השלמת הרצתן של המערכות והטכנולוגיות החדשות בצוללת זו תאפשר במידה מסוימת להתקין חלק מהן גם בצוללות הוותיקות המשמשות כעת את החיל. על-פי התוכנית המקורית, אח"י תנין הייתה אמורה להגיע לישראל במהלך 2013, אך בשל תקלות היא לא הגיעה עד ספטמבר 2014. הגעת הצוללת נדחתה כי מדובר בדגם ייחודי וראשוני שנבנה עבור חיל הים הישראלי, וכתוצאה מכך התעוררו בעיות ייצור בראשית הדרך. הצוללת משתמשת במעגן דרור – מעגן הפולינום בבסיס חיפה שנבנה במיוחד לצורך קליטת צוללת מסוג זה. עלותה של כל צוללת מסוג זה מוערכת בכ-400 מיליון אירו, שליש ממחירה ממומן בידי ממשלת גרמניה. חלק ניכר מהמערכות שמותקנות בצוללות מפותחות ומיוצרות בישראל. גורמים ביטחוניים אמרו כי בעקבות ההצטיידות בצוללות מקיימת גרמניה רכש גומלין בחברות אזרחיות וביטחוניות בישראל. הצוללת הבאה מסדרה זו אשר נקלטה בחיל הים היא אח"י רהב. השמות אח"י "תנין" ואח"י "רהב" נבחרו על ידי ראש הממשלה דוד בן-גוריון עבור הצוללות הראשונות בחיל. במקור השמות הללו הם של שני יצורי ים מיתולוגיים המוזכרים בספר ישעיהו: עוּרִי עוּרִי לִבְשִׁי-עֹז, זְרוֹעַ ה'--עוּרִי כִּימֵי קֶדֶם, דֹּרוֹת עוֹלָמִים; הֲלוֹא אַתְּ-הִיא הַמַּחְצֶבֶת רַהַב, מְחוֹלֶלֶת תַּנִּין. — ספר ישעיהו פרק נ"א פסוק ט' לאח"י תנין הנוכחית קדמו הצוללות אח"י תנין (צ-71) מסדרה S שהוצאה מהשירות בינואר 1968, ואח"י תנין (צוללת מסדרת גל) שהוצאה מהשירות ב-2002. ב-23 בספטמבר 2014 התקבלה אח"י תנין בטקס ממלכתי בבסיס חיל הים בחיפה לאחר הפלגה רצופה (רובה מתחת לפני הים) ממפעל היצרנית HDW בעיר קיל בגרמניה. אח"י תנין במהלך טקס הקבלה בבסיס חיל הים בחיפה, 23 בספטמבר 2014. מדיה וקבצים בנושא אח"י תנין בוויקישיתוף אח"י תנין בדרך: צוללת חדשה הצטרפה לחיל הים, באתר צה"ל (דרך ארכיון האינטרנט), 7 בספטמבר 2014 יוחאי עופר, צוללת חדשה לישראל: אח"י תנין התגייסה לצה"ל, באתר nrg‏, 7 בספטמבר 2014 תמונות ומידע נוסף על הצוללת ותהליך הכשרתה, בפורום צבא וביטחון באתר פרש. דוד דומב, אח”י תנין: הצוללת החדשה בכניסה לנמל חיפה, אתר "חי פה", 23 בספטמבר 2014. שחר רופין, ממעמקים: אח"י תנין משנה את כללי המשחק הימי, באתר צה"ל (דרך ארכיון האינטרנט), 27 בספטמבר 2014 אנני אלרועי, [https://beingalim.files.wordpress.com/2021/03/2014-10-bg.pdf הצוללת אחי תנין - כבוד לתנין, בין גלים", אוקטובר 2014, עמ' 12 יואב זיתון, הצצה לאח"י תנין: שקטה ומתוחכמת יותר, באתר ynet, 30 במרץ 2015 אמיר בוחבוט‏, ביקור בחוד החנית של הצוללות: כך נראים החיים באח"י תנין, באתר וואלה, 10 באפריל 2015 יואב לימור, 200 מטר מתחת למים, באתר ישראל היום, 11 בספטמבר 2015 ברוך רון, זן נדיר: יום עם לוחמי הצוללת אח"י תנין, באתר ישראל היום, 29 בספטמבר 2019 דנה ספקטור, "לפעמים אתה שומע כלי של מדינה זרה. זה הרעש הכי מפחיד בעולם": איך 40 לוחמים מצליחים לחיות בתוך צוללת, באתר ynet, 1 באפריל 2022 גילי כהן, צוללת רביעית תגיע לישראל בעוד כשבועיים ותשולב בפעילות חיל הים, באתר הארץ, 7 בספטמבר 2014 אחיה ראב"ד, צוללת רביעית מדגם דולפין בדרכה לארץ, באתר ynet, 3 בספטמבר 2014 יוחאי עופר, צוללת חדשה לישראל: אח"י תנין התגייסה לצה"ל, באתר nrg‏, 7 בספטמבר 2014 ניר דבורי, ‏הצצה לניסוי הצוללות החדשות של צה"ל, באתר ‏מאקו‏, 18 במרץ 2014